KOMMISSIONENS FORORDNING (EF) Nr. 997/97 af 3. juni 1997 om ændring af forordning (EF) nr. 1431/94, (EF) nr. 1474/95 og (EF) nr. 1251/96 om gennemførelsesbestemmelser for en række toldkontingenter for æg og fjerkrækød og om forlængelse af gyldighedsperioden for visse dertil hørende licenser

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg (1), senest ændret ved Kommissionens forordning (EF) nr. 1516/96 (2), særlig artikel 3, stk. 2, artikel 6, stk. 1, og artikel 15,

under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (3), senest ændret ved Kommissionens forordning (EF) nr. 2916/95 (4), særlig artikel 15,

under henvisning til Rådets forordning (EØF) nr. 2783/75 af 29. oktober 1975 om den fælles handelsordning for ægalbumin og mælkealbumin (5), senest ændret ved forordning (EF) nr. 2916/95, særlig artikel 2, stk. 1, artikel 4, stk. 1, og artikel 10,

under henvisning til Rådets forordning (EF) nr. 774/94 af 29. marts 1994 om åbning og forvaltning af en række EF-toldkontingenter for oksekød af høj kvalitet, svinekød, fjerkrækød, hvede og blandsæd af hvede og rug samt klid og andre restprodukter (6), ændret ved Kommissionens forordning (EF) nr. 2198/95 (7), særlig artikel 7,

under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT (8), og

ud fra følgende betragtninger:

Der er tildelt toldkontingenter for en række produkter af fjerkrækød og æg inden for rammerne af Kommissionens forordning (EF) nr. 1431/94 af 22. juni 1994 om gennemførelsesbestemmelser for fjerkrækød til den importordning, der er fastsat i Rådets forordning (EF) nr. 774/94 om åbning og forvaltning af en række EF-toldkontingenter for oksekød af høj kvalitet, svinekød, fjerkrækød, hvede og blandsæd af hvede og rug samt klid og andre restprodukter (9), senest ændret ved forordning (EF) nr. 958/96 (10), Kommissionens forordning (EF) nr. 1474/95 af 28. juni 1995 om åbning og forvaltning af toldkontingenter for æg (11), senest ændret ved forordning (EF) nr. 1219/96 (12), og Kommissionens forordning (EF) nr. 1251/96 af 28. juni 1996 om åbning og forvaltning af toldkontingenter for fjerkrækød (13); for at lette samhandelen mellem Det Europæiske Fællesskab og tredjelandene er det nødvendigt at tillade indførsel af produkter af æg og fjerkrækød uden pligt til indførsel fra oprindelseslandet, som dog af statistiske årsager skal anføres i rubrik 8 i importlicensen;

det vil være hensigtsmæssigt at anvende disse bestemmelser på importlicenser, hvis gyldighedsperiode endnu ikke er udløbet, og som ikke er blevet udnyttet eller kun er blevet udnyttet delvist;

for at importørerne kan anvende de i denne forordning fastsatte nye bestemmelser, inden licenserne udløber, bør gyldighedsperioden for visse licenser forlænges;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Æg og Fjerkrækød -

UDSTEDT FØLGENDE FORORDNING:

Artikel 1

I forordning (EF) nr. 1431/94 foretages følgende ændring:

Artikel 3, litra c), affattes således:

»c) licensansøgningen og licensen indeholder i rubrik 8 en angivelse af oprindelseslandet; licensen forpligter til at indføre fra det nævnte land, undtagen for så vidt angår gruppe 3 og 5«.

Artikel 2

I forordning (EF) nr. 1474/95 foretages følgende ændring:

Artikel 4, litra c), affattes således:

»c) i rubrik 8 i licensansøgningen og licensen angives oprindelseslandet«.

Artikel 3

I forordning (EF) nr. 1251/96 foretages følgende ændring:

Artikel 4, litra c), affattes således:

»c) i rubrik 8 i licensansøgningen og licensen angives oprindelseslandet«.

Artikel 4

1. Gyldighedsperioden for licenser udstedt for første kvartal af 1997 i henhold til forordning (EF) nr. 1431/94 for gruppe 3 og 5 forlænges indtil den 31. juli 1997.

2. Gyldighedsperioden for licenser udstedt for første og andet kvartal af 1997 i henhold til forordning (EF) nr. 1251/96 forlænges indtil den 31. juli 1997.

3. Gyldighedsperioden for licenser udstedt for første kvartal af 1997 i henhold til forordning (EF) nr. 1474/95 forlænges indtil den 31. juli 1997.

Artikel 5

Denne forordning træder i kraft på dagen for offentliggørelsen i De Europæiske Fællesskabers Tidende.

Bestemmelserne i denne forordning gælder for licenser, hvis gyldighedsperiode endnu ikke er udløbet, og som ikke er blevet udnyttet eller kun er blevet udnyttet delvist.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. juni 1997.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 49.

(2) EFT nr. L 189 af 30. 7. 1996, s. 99.

(3) EFT nr. L 282 af 1. 11. 1975, s. 77.

(4) EFT nr. L 305 af 19. 12. 1995, s. 49.

(5) EFT nr. L 282 af 1. 11. 1975, s. 104.

(6) EFT nr. L 91 af 8. 4. 1994, s. 1.

(7) EFT nr. L 221 af 19. 9. 1995, s. 3.

(8) EFT nr. L 146 af 20. 6. 1996, s. 1.

(9) EFT nr. L 156 af 23. 6. 1994, s. 9.

(10) EFT nr. L 130 af 31. 5. 1996, s. 6.

(11) EFT nr. L 145 af 29. 6. 1995, s. 47.

(12) EFT nr. L 161 af 29. 6. 1996, s. 55.

(13) EFT nr. L 161 af 29. 6. 1996, s. 136.